Turris Babel (Petrus Bruegel senior)
Et dixerunt: “Venite, faciamus nobis civitatem et turrim, cuius culmen pertingat ad caelum, et faciamus nobis nomen, ne dividamur super faciem universae terrae – Gen. 11, 4 Turris Babel est nomen aliquarum tabularum pictarum quas Petrus Bruegel senior pinxit et quae ostentant narrationem biblicam de turri Babel (Gen. 11). In Historiae Artis Museo (Kunsthistorisches Museum) Vindobonae, tabula maior anno 1563 picta servatur. Secunda, eodem anno picta sed minor, Roterodami in museo Boijmans van Beuningen invenitur. Scilicet Petrus Bruegel senior etiam alias tabulas de hac narratione pinxit quae tamen amissae sunt.